Ayetma-s refden-tt wwin-tt ɣer xwal-nsen imi wḍen, sersen-tt-id ɣef userdun ufan taqcict temmut, llant lxalat, dɣa tenṭaq-d yiwet tenna-as: «Ayyyu, awi yeččen lqut deg yifassen n teqcict-agi», tayeḍ: «Ayyyu, awi yesԑun iḥniken n teqcict-agi », tayeḍ: « Awi yesԑun iḍarren n teqcict-agi», yiwet testeqsa d acu i tt-yuɣen nnan-as-id dɣa tenna-asen: «Anda i as-yenta?», nnan-as: «Deg ufus-is», tenna-asen: «Rǧu-t ad ԑerḍeɣ tiwwura n rebbi», tɛedda tekkes-as-t-id, tekker-d teqcict-nni tuɣal tettidir di lehna d talwit akked watmaten-is.